****

**Kérjük, vegye fontolóra az alábbiakat  
MIELŐTT  
külföldről toborozna munkaerőt**

|  |  |  |
| --- | --- | --- |
| Gondoljon erre... | **Intézkedések** | |
| **Tanácsadás és tervezés** | Helyi foglalkoztatási szolgálatok | Mielőtt külföldről keresne pályázókat, vegye fel a kapcsolatot a *helyi állami foglalkoztatási szolgálattal*, hogy megvitassa munkaerő-felvételi szükségleteit. Lehetséges, hogy otthonához közelebb is találnak megfelelő pályázókat. |
| **Fogalmazza meg a jelentkezőkkel kapcsolatos elvárásait** | Milyen sajátos készségekre, kompetenciákra és képesítésekre van szükség az álláshely betöltéséhez? |
| *Ha úgy dönt, hogy külföldről toboroz munkaerőt:* | |
| Készítsen tervet | Vázolja fel a külföldről való toborzás céljait, előnyeit, kockázatait és költségeit. Tűzzön ki határidőket, mivel a nemzetközi pályázók megtalálása hosszabb időbe telhet. |
| Vegye fel a kapcsolatot az illetékes hatóságokkal *(a külföldieket regisztráló testülettel vagy az Ön országában működő, ennek megfelelő szolgálattal)* | Tudja meg, hogy kell-e további lépéseket tennie annak érdekében, hogy külföldi állampolgárt vehessen fel. Kell-e külön regisztrálniuk? Fizetniük kell-e bármilyen díjat? |
| **Jogi követelmények és kiküldött munkavállalók** | Regisztrációs eljárások és munkavállalási engedélyek | Az Európai Gazdasági Térség (EGT) más országaiból szeretne munkaerőt felvenni, és több információra van szüksége a regisztrációs eljárásokkal és a munkavállalási engedélyekkel kapcsolatban? Amennyiben igen, kérjük, tekintse meg az „[Élet és munka](https://eures.europa.eu/living-and-working_hu)” című rovatot, amelyből tájékozódhat a regisztrációs eljárásokról, és információt kaphat a tartózkodási engedélyekről valamennyi ország tekintetében. |
| A munkavállalók szabad mozgására vonatkozó átmeneti szabályok | Az új tagállamokból, az új tagállamokba és e tagállamok között a munkavállalók szabad mozgására vonatkozó átmeneti szabályokkal kapcsolatos információkért tekintse meg az Europa portál „[Munkavállalók szabad mozgása](https://ec.europa.eu/social/main.jsp?catId=25&langId=hu)” című részét. |
| Kiküldött munkavállalók | Kiküldött munkavállaló az a személy, aki munkavállalás céljából bizonyos ideig azon a tagállamon kívül dolgozik, amelyben dolgozni szokott. Ha az Ön szervezetének más tagállamba kell kiküldenie munkavállalókat, akkor fontos, hogy megismerje az erre vonatkozó szabályokat és eljárásokat.  Erről az Europa portál „[Kiküldött dolgozók](https://ec.europa.eu/social/main.jsp?catId=471&langId=hu)” című részében találhat információt. Ezenkívül látogasson el az Ön országára vonatkozó információkat és elérhetőségeket tartalmazó weboldalra.  Megtekintheti és letöltheti a *„*[*Gyakorlati útmutató a munkavállalóknak az Európai Unió tagállamaiba, az Európai Gazdasági Térségbe és Svájcba való kiküldetéséről*](https://op.europa.eu/s/zHuq)*”* című dokumentumot, vagy ellátogathat az [Eurofound honlapjára](https://www.eurofound.europa.eu/observatories/eurwork/industrial-relations-dictionary/posted-workers) (https://www.eurofound.europa.eu/observatories/eurwork/industrial-relations-dictionary/posted-workers) |
| **Gyakorlati intézkedések** | Szállás/Lakhatás | Vegye figyelembe, hogy a külföldről érkező új munkavállalónak milyen gyakorlati lépéseket kell tennie annak érdekében, hogy szállást vagy lakást találjon. Elérhető-e ez helyben? Hogyan találhatja ezt meg, és mennyibe fog kerülni? Tudna-e ebben tanácsot adni vagy támogatást nyújtani az új munkavállalónak? |
| **Nyelvi, végzettségbeli és kulturális tényezők** | Nyelvi akadályok | Gondolja végig, milyen szintű nyelvi kompetenciával kell rendelkezniük a pályázóknak. Amennyiben nem rendelkeznek kellő nyelvismerettel, ám ennek ellenére megfelelnek a feltételeknek, gondolja át körültekintően, hogyan fog velük kommunikálni. A pályázó a telefonos interjúkat különösen nehéznek találhatja. |
| Országok közötti különbségek | A nemzeti foglalkoztatási törvények különbözőek, így lehetséges, hogy bizonyos országokból nehezebb munkaerőt toborozni, mint másokból. Például előfordulhat, hogy ha Ön egy toborzási ügynökséget képvisel, akkor regisztrálnia kell a munkaerő-felvételhez. A toborzás megkezdése előtt tájékozódjon az esetlegesen felmerülő adminisztratív akadályokról. |
| **Kulturális különbségek** | A toborzási gyakorlat országonként különböző, csakúgy, mint a munkáltatók és a pályázók közötti formaságok. Ha egy pályázó magatartása nem szokványos, lehet, hogy mindössze kulturális különbségről van szó. Ne hagyja, hogy ez hatással legyen arra, ahogyan másokat megítél – összpontosítson ehelyett a pályázók készségeire és alkalmasságára. |
| Képesítések | A szabályozott szakmákban pályázóknak regisztrálniuk kell a megfelelő hatóságnál a képesítéseik elismerésének biztosítása érdekében. Az ENIC-NARIC hálózat (<https://www.enic-naric.net/>) elősegíti a felsőfokú és a szakmai képesítések elismerését Európában. |
| **Az EURES segít Önnek!** | *A fentiek figyelembevételét követően:* | |
| Keresse meg a helyi EURES-tanácsadóját *(*az EURES portálon keresse a *„*[*Kapcsolatfelvétel egy EURES-tanácsadóval*](https://europa.eu/eures/portal/um/search-for-advisers?lang=hu)*”* linket*)* | Ha tanácsra van szüksége a külföldi toborzással kapcsolatban, rákereshet az Önhöz legközelebbi EURES-tanácsadó elérhetőségeire. Első lépésben vegye fel a kapcsolatot a helyi EURES-tanácsadójával, ő ugyanis egy szélesebb hálózat részeként további tájékoztatást nyújthat Önnek a fenti kérdésekben. |